Ξενοδοχείο Ακταίον

Το Ακταίον Παλλάς ήταν ιστορικό ξενοδοχείο που βρισκόταν στις ακτές του Νέου Φαλήρου, στην Αττική. Θεμελιώθηκε το 1900 και άνοιξε τη 1η Ιουνίου 1903. Αρχιτέκτονας του κτιρίου ήταν ο Πάνος Καραθανασόπουλος. 

Το ξενοδοχείο κατασκευάστηκε από τον Ιωάννη Πεσμαζόγλου, διευθυντή της Τράπεζας Αθηνών, στο σημείο όπου παλαιότερα υπήρξε η έπαυλη ενός Κωνσταντίνου Γιαννόπουλου, η οποία κατασκευάστηκε το 1875 και θεωρείται πως ήταν η πρώτη κατοικία στη σύγχρονη περιοχή του Νέου Φαλήρου. Με την ολοκλήρωσή του ενοικιάστηκε μακροχρόνια στον Α. Μελιέ (A. Meslier), επιχειρηματία και ιδιοκτήτη του Ξενοδοχείου “Κρυστάλλ Παλλάς” στην Κωνσταντινούπολη. Διέθετε 160 δωμάτια. https://www.enjoynews.gr/o-thrylos-toy-xenodocheioy-aktaion-sto-neon-faliro/

Στην περίοδο των Βαλκανικών πολέμων το ξενοδοχείο μετατράπηκε σε Ναυτικό Νοσοκομείο, ενώ κατά τη διάρκεια του Β' Παγκοσμίου Πολέμου καταλήφθηκε και χρησιμοποιήθηκε από τους κατακτητές και στη συνέχεια βομβαρδίστηκε από τις συμμαχικές δυνάμεις, με αποτέλεσμα να παραμείνει μόνο το ισόγειο.  

Το ισόγειο του ξενοδοχείου, το οποίο διατηρήθηκε, έγινε νυχτερινό κέντρο με την επωνυμία “ΣΙΝΙΚΟΝ” ενώ αργότερα μετονομάσθηκε σε «Studio 254». Τελικά, κατεδαφίστηκε ολοσχερώς το 1994. Στη τοποθεσία του σήμερα βρίσκεται συγκρότημα πολυκατοικιών και το Νοσοκομείο Metropolitan.https://www.iefimerida.gr/stories/xenodoheio-aktaion-stolidi-toy-faliroy?amp 

 Παραπομπές 

Κατηγορία:Ξενοδοχεία στην Αθήνα
Κατηγορία:Κτίρια και κατασκευές στον Πειραιά